Abolicionismo - Wikipedia

# Abolicionismo

### Na Galipedia, a wikipedia en galego.

O abolicionismo foi unha doutrina que defendía a prohibición absoluta da escravitude e do seu comercio. Comezou durante a Ilustración e acadou importantes proporcións en varios países durante o século XIX.

## [editar] Gran Bretaña e colonias

Aínda que a escravitude era ilegal en Inglaterra dende o ano 1102, non ocorreu igual nas súas colonias, onde se mantiña a práctica e o comercio da escravitude. Xa en 1783 apareceu o Comité para a Abolición do Comercio de Escravos e o 25 de marzo de 1807 o Parlamento británico aboliu o comercio de escravos. O movemento abolicionista británico centrouse entón en conseguir a abolición da escravitude mesma, o que se conseguiu o 23 de agosto de 1833 ó aprobar o Parlamento a Lei da abolición da escravitude que levou a emancipación de todos os escravos das colonias británicas o 1 de agosto de 1834.

## [editar] Estados Unidos

A primeira sociedade abolicionista estableceuse en 1775 en Filadelfia e na maioría dos estados do norte aboliuse a escravitude, non pasou o mesmo no sur onde se mantivo forte ata a Proclamación da Emancipación por Abraham Lincoln o 1 de xaneiro de 1863 ratificada na decimoterceira emenda á Constitución en decembro de 1865.

Traído desde "http://gl.wikipedia.org../../../a/b/o/Abolicionismo.html"

Categoría: Política

##### Views

- Artigo
- Discusión
- Revisión actual

##### Procura

##### Outras linguas

- Česky
- Dansk
- Deutsch
- English
- Español
- Français
- 한국어
- Magyar
- Nederlands
- Polski
- Português
- Română
- Русский
- Slovenčina
- Svenska
- Українська
- 中文